Legal Document

Category: 345

Text:
7α. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 62685/76301 της 12/27 Αυγ. 1957 (ΦΕΚ Β΄ 237) Περί διαρθρώσεως τεσσάρων προστεθεισών θέσεων υπαλλήλων εις το Ταμείον Ασφαλίσεως Συμβολαιογράφων. Έχοντες υπ’ όψει τας διατάξεις: α)του άρθρ. 17 παρ. 2 του Νόμ. 3680/1957, β)τα άρθρ. 20 και 21 του από 23/24 Δεκ. 1955 Β. Δ/τος «περί εφαρμογής του υπαλληλικού κώδικος επί των υπαλλήλων Ν.Π.Δ.Δ.»., γ)τας υπ’ αριθ. 439/57 και 547/57 συμφώνους γνωμοδοτήσεις του Α.Σ.Δ.Υ. και δ)το από 14 Μαΐου 1957 πρακτικόν συνεδριάσεως του Διοικητικού Συμβουλίου  του Ταμείου Ασφαλίσεως Συμβολαιογράφων, συμπληρούμεν την υπ’ αριθ. 35297/2.6.1956 ημετέραν απόφασιν (ΦΕΚ 111 τ. Β΄ του 1956) και αποφασίζομεν όπως αι προστεθείσαι τέσσαρες νέαι θέσεις κατανεμηθούν ως ακολούθως: Β΄ Κατηγορία Β/2 Κλάδος Διοικητικός – Λογιστικός 2 θέσεις επί βαθμοίς 11ω έως 6ω. Β/3 Κλάδος Δακτυλογράφων 1 θέσις επί βαθμώ 11ω έως 7ω. Γ΄ Κατηγορία Γ/1 Κλάδος Κλητήρων 1 θέσις επί βαθμώ 13ω έως και 9ω. Ως τυπικά προσόντα εισαγωγής εις έκαστον Κλάδον ορίζονται τα εξής: Δια τον Β/2 Κλάδον: Απολυτήριον Γυμνασίου ή Μέσης Εμπορικής Σχολής. Δια τον Β/3 Κλάδον: Απολυτήριον Γυμνασίου ή Μέσης Εμπορικής Σχολής και επαρκής γνώσις δακτυλογραφίας, και δια τον  Γ/1 Κλάδον: Απολυτήριον Δημοτικού Σχολείου. Σελ. 444,0086(α) Τεύχος Ζ102-Σελ. 118 6.Ε.ε.7α Ταμείο Προνοίας Συμβολαιογράφων